
Tähän artikkeliin tai osioon ei ole merkitty lähteitä, joten 
tiedot kannattaa tarkistaa muista tietolähteistä. 

Voit lisätä artikkeliin tarkistettavissa olevia lähteitä ja merkitä ne ohjeen 
mukaan. 


Japanin kieli (jap. B ^ gfj , nihongo, nippongo 4) 
kuuntele ääntämys ( oh i e )) on japanilaisiin kieliin 
kuuluva kieli, jota puhutaan pääasiassa Japanissa. 
Mahdollisista sukukielistä on useita teorioita, muun 
muassa korean kieltä ja altailaisia kieliä on pidetty 
mahdollisina sukulaiskielinä. Japanin kieltä puhuu 
äidinkielenään noin 128 miljoonaa ihmistäSe 
muodostaa okinawan kielen ja muiden Ryukyu-saarilla 
puhuttujen kielten kanssa japanilaisten kielten 
kielikunnan. Jotkut tutkijat pitävät japanilaisia kieliä 
vain toistensa murteina ja näin ollen yhtenä kielenä ja 
tällöin japanista tulee maailman suurin isolaattikieli. 
Morfologialtaan japanin kieli on agglutinoiva kieli 
kuten suomen kielikin. 

Länsimaalaisille japanin kielessä lienee vaikeinta oppia 
kiinalaisperäiset kanji-kirjoitusmerkit, joita on jopa 
kymmeniä tuhansia. Japanin opetusministeriö on 
kuitenkin määritellyt yleisimmät kanjit (jap. 
jöyö kanji, sananmukaisesti "kiinalaiset merkit yleiseen 
käyttöön"), joihin kuuluu 2 136 kirjoitusmerkkiä. 
Japanissa näistä 1 006 opetetaan peruskoulun 

ensimmäisen kuuden oppivuoden aikana ja loput 1 130 
toisen asteen koulutuksessa seuraavan kuuden 
oppivuoden aikana. 

Ohje 



Kirjoittaminen a uhongo, en 

japanin kieli 

Pääartikkeli: Japanin kirjoitusjärjestelmä käsimerkein. 

Japania kirjoitetaan kolmea eri merkistöä käyttäen. Merkistöt ovat hiraganat, katakanat 
ja kanjit. Kaksi ensimmäistä ovat toisiaan muistuttavia tavuaakkosia, joissa molemmissa on 46 merkkiä 
(laskutavasta riippuen 71 merkkiä), ja joita käytetään hieman eri tarkoituksiin. Kolmas on Kiinasta peräisin 
oleva ideogrammimerkistö. 

Ääntäminen 



Japanin ääntäminen on suomalaisittain jopa helpohkoa. Vokaalit (a, e, i, o ja u) ovat laajalti yhteneviä 
suomen kanssa eikä kieli ole samassa määrin tonaalinen kuin esimerkiksi kiina (katso kuitenkin: japanin 
kielen sävelkorkeuspainotus). Tosin sanapaino ei tule aina sanan ensimmäiselle tavulle toisin kuin suomessa. 
Homonyymien kohdalla pelkkä sanapainon sijoittuminen sanan sisällä eri tavulle voi joskus vaikuttaa sanan 
merkitykseen ratkaisevasti. Suomalaisittain vieraita ääniä ei juuri ole, lukuun ottamatta japanin l/r- ja ch/j- 
äänteitä, vokaaleista u muistuttaa välillä y-äännettä, mutta välillä suomenruotsin u:ta tai vokaalia englannin 
sanassa book. Japanin kielessä ei ole erikseen 1- ja r-äännettä, vaan yksi äänne, joka on ikään kuin r ilman 
varsinaista resonointia. Samaten transkriboitaessa vierasta kieltä käytetään samoja merkkejä sekä 1- että r- 
kirjaimen transkriboimiseksi. Sama pätee yleensä myös v- ja b-äänteisiin sekä usein myös f- ja h-äänteisiin. 

Latinalaisilla aakkosilla transkriboidun tai kana-aakkosilla kirjoitetun japanin lausuminen on melko helppoa, 
sillä kuten suomessa, myös japanissa yhtä kirjainta tai tavua vastaa yleensä tietty äänne, joka ei muutu 
sanasta toiseen (ns. foneemiperiaate). Tiettyjä poikkeuksia kuitenkin on, erityisesti liitepartikkelien osalta ja 
n-kirjaimen lausumisessa (joka edustaa jopa neljää eri äännettä, joista suomalainen korva erottaa helposti n-, 
m- ja ng-äänteet). 

Kielioppi 


Japanin lausejärjestys on pohjimmiltaan subjekti-objekti-verbi, joskin lausejärjestys on osittain vapaa ja 
teeman käsite monimutkaistaa luokittelua jossain määrin. Sanojen kieliopilliset merkitykset merkitään 
erityisillä liitepartikkeleilla, joista lisää alla: 


IA £ f o 

Uma ga soto de kusa o tabete imasu. 





Hevonen (subjekti) ulkona (paikka) ruoho (objekti) syömässä on. 

"Ulkona on hevonen syömässä ruohoa." 

Teema 

Japanin kieliopin merkittävin ominaisuus lienee teeman käsite. Teemalla merkitään lauseen aihetta ja se 
säilyy samana virkkeestä toiseen, ellei sitä erikseen muuteta: 

Z tUi / T>TrTo Kore wa pen desu. Tämä (teema) kynä on. "Tämä on kynä.” 

^UTrT t .)' ? Akai desu ka? Punainen onko? "Onko [tämä] punainen?” 

T^l^TrTo Akai desu. Punainen on. "[Tämä] on punainen.” 

Teemaa merkitään ^-liitepartikkelilla, vrt. subjektin ^-liitepartikkeli. 

h' S To 

Uma wa soto de kusa o tabete imasu. 

Hevonen (teema) ulkona (paikka) ruoho (objekti) syömässä on. 

"Hevonen on ulkona syömässä ruohoa.” 

Silloin kun hevonen on teemana, se jää taustalle, ja lauseen ydin (uusi asia) on jatkossa "ulkona syömässä 
ruohoa". Esimerkkinä keskustelu: 

^[äZ ZTT t ) s o Uma wa doko desu ka? "Missä hevonen on?” 

h' To Uma wa soto de kusa o tabete imasu. "Hevonen on ulkona 

syömässä ruohoa.” 

Koska teema jätetään usein mainitsematta, mikäli sen ymmärtää kontekstista, vastaus kysymykseen 
ilmaistaan yleisesti ilman teemaa: 

^TrU^rlf^T h' To Soto de kusa o tabete imasu. "On ulkona syömässä ruohoa.” 

Silloin kun hevonen on lauseen subjekti, se tulee edustalle, ja lauseen ydin (uusi asia) on "hevonen 
syömässä ruohoa". 

iöJTrir/v&fCT' o Z^^r^LTb^COTrT£'o Nan de sonna ni zutto soto o mite iru no desu 
ka? "Miksi oikein niin kovasti katselet sinne (ulos)?” 

li^Tl^^TUST^öo Uma ga soto de kusa o tabete imasu kara. "Koska siellä 
(ulkona) on hevonen syömässä ruohoa.” 

Jos joku selittää nähneensä hevosen kiipeämässä lipputankoon sen siitä katkeamatta, kuulijan kysymys 
t) 1 ' ? ” tarkoittaisi ”mitä, hevosenko?” ja ”J|§ [i ? ” taas ”entäs miten kävi hevoselle?” Näistä edellinen 
painottaa hevosta (subjekti), jälkimmäinen jättää hevosen (teema) taka-alalle ja painottaa ilmiselvää 
hevoseen liittyvää kysymystä ("(lipputangolle ei käynyt kuinkaan, mutta) entäs hevoselle?”). 


Taivutus 

Japanin kielessä sekä verbit että adjektiivit taipuvat, mutta eivät persoonamuodoissa. Japania kirjoittaessa 
kanjeilla kirjoitettu sanan ydin ei koskaan muutu, vaan taivutusmuodot kirjoitetaan sanan perään kana- 
merkeillä (okurigana eli "saattava kana”). 



Kuten suomen kielessä, futuuria ei tunneta ja japanissa on vain preesens (-u) ja imperfekti (-ta). Taivutukset 
voivat silti olla varsin monimutkaisia: ^ ^ § taberu (syödä) voi taipua muotoon ^ ^ E> ti te 
tabesaserareta (laitettiin syömään, ts. kausatiivin passiivin imperfekti) ja apuverbejä käytetään runsaasti. 
Erityisesti puhekielessä onkin yleistä, että lause koostuu yksinomaan verbeistä: motte kite iru, kirj. ”ottaen- 
tullen-on” olisi tyypillinen tapa ilmaista ”otin mukaani”, jos tekijä ja kohde on määritelty jo aiemmin. 

Adjektiivit puolestaan eivät taivu suomen lailla substantiivin mukaan, vaan verbien lailla muun muassa 
kielteiseksi ja aikamuodon mukaan: akai (punainen), ^ < tk 1' akakunai (ei punainen), ^ < tkt) s o 

te 6 akakunakattara (”jos se ei olisi ollut punainen” tai "niillä kerroilla kun se ei ollut punainen”). 

Japanin substantiivit eivät taivu koskaan. Suomen kielen substantiivien taivutuksia vastaavia merkityksiä 
saadaan aikaan liitepartikkeleilla. Liitepartikkelit kirjoitetaan hiraganalla sanan tai lauseen perään. 

Yleisimpiä liitepartikkeleita ovat 

■ li ha- äännetään wa, käytetään merkitsemään lauseen teema, ks. edellä. 

■ ga - käytetään eräänlaisena tunnistepartikkelina. 

■ 0 no - käytetään genetiivin tyyppisiin merkityksiin tai muuten vain deskriptiivisesti, esimerkiksi 
nihongo no hon - japaninkielinen kirja. Partikkelilla on myös lukuisia muita käyttötarkoituksia. 

■ ^ i/i/o - nykykielessä redusoitunut pelkäksi äänteeksi o, käytetään merkitsemään verbin suora 
objekti. Esimerkiksi nihongo wo hanashimasu = puhun japania. 

■ [Z ni - Merkitsee kohdetta. Tiettyjen verbien (esim. lA^, iru, olla jossakin jafit;, sumu, asua) 
kanssa merkitsee sijaintia. 

m ^ he- äännetään e, edellisen partikkeliin verrattuna lopullisen kohteen sijaan 
epämääräisempi, kohteen sijasta pääpaino on suunnassa. 

■ Tr de - perusmerkitys "jossakin”, "jollakin”, "hinta jostakin määrästä jotakin”. Vastaa suomen 
inessiiviä ja adessiivia. 

■ tt ka- kysymyspääte kuten suomen ”-ko/-kö”, käytetään myös kysymyssanan sisältävässä 
lauseessa (toisin kuin suomessa), esimerkiksi Kore wa nan desu ka. = Mikä tämä on? 

■ fcmo- perusmerkitys "myös”, korvaa liitepartikkelit o, ga ja ha, vrt. suomen ”-kin” 

■ H to - perusmerkitys "ja” (To isshoni "jonkun kanssa") 

■ £'6 -kara - perusmerkitys "jostakin”, vastaa suomen elatiivia ja ablatiivia. 

■ i£Tr -made - perusmerkitys "johonkin”, vrt. suomen "asti”, "saakka”. 

Esimerkiksi /AXTr^jri / YfT < A (Basu de Tökyö e iku hito) = "Bussilla Tokioon menevä henkilö.” 


Monikko 

Japanin kielessä ei ole varsinaista monikkoa. Sanoista käytetään samoja muotoja riippumatta siitä, onko 
puheen kohteita yksi vai useampia. 

Lukumääriä ilmoittaessa on käytettävä erityisiä laskusanoja, jotka liitetään lukusanaan seuraavasti: ”kolme 
kurkkua” on kyuri san-bon, kirjaimellisesti "kurkku kolme-(pitkulainen)”, kun taas ”kolme paperia” on kami 
san-mai = ”paperi kolme-(litteä)”. Käytettävä laskusana riippuu laskettavien kohteiden laadusta. 
Esimerkiksi Akira Kurosawan elokuva Seitsemän samuraita on Shichi-nin no samurai (tA©#) eli 
Seitsemän (ihmis)samuraita, mutta eläinsatu Seitsemän samuraita on Shichi-hiki-no samurai (”t [Z50f#) eli 
Seitsemän (pientä eläin)samuraita. Laskusanan ensimmäinen äänne ja joskus jopa vartalo riippuvat 



lukusanasta: esimerkiksi kaksi (ihmis)samuraita olisi futari no samurai ja kahdeksan (eläin)samuraita 
happiki no samurai. Myös lukusanat voivat siis riippua laskettavista asioista, sillä japanissa käytetään sekä 
alkuperäisiä japanilaisia ( Z} )Z —(hito-), Ä\fc— (futa-), <h~ (mi-), — (yo-), k'O — (itsu-)...) että 

kiinasta lainattuja lukusanoja (-f (ichi), — (ni), tt > (san), V (shi), d (go)...). 


Lukusanat 


Numeraali 

Kanji 

Kiinalainen tapa 

Japanilainen tapa 

1 

— 

-f E (ichi) 

UH—(hito-) 

2 

— 

- (n/) 

— (tuta-) 

3 

— 

+t> (san) 

(h — (mi-) 

4 

m 

v (shi) 

cfc— (yo-), cfcA, (yön-) 

5 

E 

3 (go) 

— (itsu-) 

6 

/ \ 

UO (roku) 

ti— (mu-) 

7 

-b 

yf (shichi) 

tC te— (n an a-) 

8 

A 

A E ( hachi) 

t 3 — ( ya-) 

9 

ti 

(ky Ci), 0 (ku) 

Z Z CO — ( kokono-) 

10 

+ 

(ju) 

H £> (tö) 


Muita laskusanoja 

-O - -tsu (pyöreät tai epäsäännölliset esineet; käytetään alkuperäisten japanilaisten 
lukusanojen kanssa; lukusanasta riippuen myös -ttsu; kymmenen esinettä poikkeuksellisesti 
vain too ) 

-A - -tCAr (-nin) (ihmiset) 


-jät- -d? l' (-sai) (ikävuodet) 


-t s n tai -4-n tai -an tai -©E - -ÄH/O (-kagetsu) (kuukausien määrä ajanjaksossa) 
-n - (-gatsu) (kuukauden numero vuoden alusta) 


-0 - -{C*5 (-nichi) (päivät) 

-0 - -tN-tct 5 (-ka/-tachi) (kuukauden päivät: alkuperäinen japanilainen lukusana 
muokattuna + -ka tai -tachi päiville 1-10 ja 20; kiinalainen lukusana + -nichi muille päiville, 
poikkeuksina 14. päivä juyokka ja 24. päivä nijuyokka). 

(-nen) (vuosi) 


-0#- -D (-ji) (tunnit) 


(-fun) (minuutit; lukusanasta riippuen myös -Zs/o -bun tai -XA, -pun) 
-0 - -Ä'l4 (-kai) (kerrat) 

-n 1 - TcL' (-dai) (mekaaniset esineet, koneet, kulkuvälineet) 




-ISA, (-hon) (pitkulaiset esineet, kuten pullot, kynät, puut; suorituspisteet (urheilu); 
lukusanasta riippuen myös -l£As (-bon) tai (-pon)) 

(-mai) (litteät esineet, kuten paperit, kankaat ja vaatteet) 

-M - -Z (-ko) (pienet (usein pyöreät) esineet) 

-fflj- -cFO (-satsu) (sidotut esineet, kuten kirjat, vihot ym.) 

-fö- -liU' (-hai) (kupilliset, lasilliset, kulholliset, lusikalliset; lukusanasta riippuen myös -li' 
h' (-bai) tai (-pai) 


-St- -£ O (-tö) (suuret eläimet) 

-E5- (-hiki) (pienet elämet; lukusanasta riippuen myös -XJ Sr (-piki) tai -TJX* (-biki)) 
->I3 - -t> (-wa) (linnut ja jänikset) 

tai - -th L d: (-kasho) (paikat) 

-Rl - -t) s (-kai) (talon kerrokset) 


-R - -X.^ (-en) Genit) 


Monikollisia ilmaisuja voidaan lisäksi tietyissä tapauksissa muodostaa muutamilla liitepartikkeleilla kuten - 
ra, -tachi ja -gata tai toistamalla sana kahteen kertaan. Toistossa sanan jälkimmäisen kerran aloittava 
konsonantti usein muuttuu soinnilliseksi. Esimerkkejä: watashi = minä, watashitachi = me, minun 
seurueeni; hito = ihminen, hitobito = ihmiset 


Kohteliaisuus 

Japanin kielessä käytetään runsaasti ilmaisuja, jotka määrittelevät puhujan ja kuulijan välisiä kunnioitus- ja 
kohteliaisuussuhteita. Niitä ilmaistaan muun muassa nimien ja henkilöä tarkoittavien substantiivien 
jälkiliitteillä, substantiivien etuliitteillä ja monilla verbimuodoilla. Kohteliaisuuden ”puute” 
suorasukaisemmissa ilmaisuissa voi olla esimerkiksi nuorten ystävysten kesken myös yksi tapa ilmaista 
läheisyyttä. 

Etu- ja loppuliitteet 

Esimerkiksi isää tarkoittava sana otösan sisältää kaksi kunnioitusta ilmaisevaa osaa, etuliitteen o- ja 
jälkiliitteen -san. Jälkiliite -san voidaan lisätä lähes aina henkilön nimeen tai titteliin häntä puhuteltaessa. 
Sitä voimakkaampia kunnioituksen ilmaisuja ovat esimerkiksi -sama (tarkoittaa suurin piirtein samaa kuin 
mestari, herra tai rouva) ja -sensei (opettaja, tohtori, mestari). Tuttavalliset jälkiliitteet -kun (miehille) tai - 
chan (tytöille, lapsille, lemmikeille) puolestaan kertovat, että kuulija on samalla tasolla tai alempana kuin 
puhuja. 


Persoonapronominit 



Japanin kielessä on runsaasti persoonapronomineja, jotka vaihtelevat kohteliaisuusasteeltaan äärimmäisen 
kunnioittavasta aina törkeästi loukkaavaan ja jopa hyökkäävään. Pronomineja kuitenkin käytetään 
suhteellisen harvoin: yleensä suositaan puhuteltavan nimeä ja jotakin kohteliaisuuspäätettä. 


Rinnakkaissanat 

Japanin kielessä on olemassa myös kohteliaisuusasteeltaan kokonaan toisistaan eroavia sanoja, jotka 
tarkoittavat samaa asiaa. Ne voidaan kuitenkin usein kirjoittaa samoilla kanjeilla, tosin liitteistä voi lähes 
aina päätellä kummasta on kyse. Tällaisia sanoja ovat erityisesti sukulaisuussuhdesanat kuten isä (5£ chichi, 
/o otösan ) ja äiti (M haha, cfoSi? /o okäsan), mutta muitakin on, esimerkiksi riisi (IS meshi, C'IS 
gohari). Erityisesti sukulaisuussanoista on tarvittu useita eri kohteliaisuusmuotoja eri tilanteisiin riippuen 
siitä, kuka on puhunut kenen äidistä kenelle, missä tilanteessa ja keiden läsnä ollessa. 

Verbien taivutus 

Verbimuodoissa desu-kopulan ja -masu-taivutusmuodon käyttö lisäävät ilmaisun kohteliaisuusastetta; tätä 
muotoa kutsutaan japaniksi nimellä teineigo (T^Pöp) eli "kohtelias kieli”. Kun sanotaan, että ruoka oli 
hyvää, on kohteliaampaa sanoa oishikatta desu kuin pelkästään oishikatta. "Kiitos” taas on kohteliaampi, 
kun sanotaan arigatö gozaimasu eikä pelkästään arigatö. Samoin kuin monissa muissa kielissä, ehdotukset, 
pyynnöt ja kysymykset ovat kohteliaampia kun ne ilmaistaan epäsuorasti. Esimerkiksi: ”ocha ga arimasen 
ka?”, "eikö ole teetä?” pro ”ocha ga arimasu ka?”, "onko teetä?”. Toisaalta esimerkiksi nuorten 
puhekielessä verbien taivutusmuodot lyhenevät tai jopa jäävät kokonaan pois; esimerkiksi de wa arimasen 
("ei ole”) voi lyhentyä muotoihin de wa nai, ja nai ja jopa jän. 

On myös olemassa joitain alatyylisiä verbejä ja taivutusmuotoja, esimerkiksi -yagaru, joilla ilmaistaan 
suoranaista vihaa tekijää kohti. 

Keigo 

Liike-elämässä on usein tarpeen käyttää vielä kohteliaampaa kieltä, joka tunnetaan yleisnimellä keigo (%& 
Hp) eli "kunnioittava kieli”. Keigo-ilmaisut jaetaan kahteen ryhmään: sonkeigo (If Bn ) eli "kunnioittava 
kieli”, jolla viitataan kunnioittavasti toisen tekemisiin, ja kenjögo (Hiiliin) eli "nöyrä kieli”, jolla viitataan 
vähätellen omiin tekoihin. Sekä sonkeigo- että kenjögo-ilmaisut voivat olla joko erityisiä taivutusmuotoja 
tavallisista verbeistä tai aivan uusia verbejä, jotka itsekin taipuvat (itasu -> itashimasu -> itashimashita). 
Keigon sujuva hallinta on japanilaisillekin vaikeata, ja monet yritykset järjestävät esimerkiksi 
myyntimiehilleen keigo-koulutusta. 


Esimerkkejä verbien kohteliaisuusasteista 

.... A1 . .. _ . . .. Kohtelias tyyli 

Verbi Alatyyli Puhetyyli . . . yy 

teineigo 

"tehdä” yaru suru shimasu 

"sanoa” - iu iimasu 

"syödä” kuu taberu tabemasu 


Kunnioittava tyyli Nöyrä tyyli 
sonkeigo kenjögo 

nasaru itasu 


ossharu moshiageru 

meshiagaru 


Murteet 




Japanin kieli sisältää lukuisia murteita, joista Kanton, erityisemmin Tokion murretta pidetään yleisesti 
Japanin yleiskielenä. Suurin murreryhmä Tokion murteen jälkeen on Kansain murre, jota puhutaan 
Kansaissa. 


Kielinäyte 


m (is iitt £ ii/uv ^ 6 nx feDs s u iz t> o xfam l 4' (tnti4 e 4 i v 

Subete no ningen wa, umarenagara ni shite jiyu de ari, katsu, songen to kenri to ni tsuite byödö de aru. 
Ningen wa, risei to ryöshin to o sazukerarete ori, tagai ni döhö no seishin o motte ködö shinakereba 
naranai.» 

Suomeksi: 

»Kaikki ihmiset syntyvät vapaina ja tasavertaisina arvoltaan ja oikeuksiltaan. Heille on annettu järki ja 
omatunto, ja heidän on toimittava toisiaan kohtaan veljeyden hengessä.» 

(YK:n ihmisoikeuksien yleismaailmallisen julistuksen 1. artikla) ^ 

Aiheesta muualla 


■ Kanjikaveri (http://www.kanjikaveri.net/) - sivuilla voi opiskella kirjoittamaan japanilaisia tavu- ja 
kanji-kirjoitusmerkkejä, tutustua japanin kieliopin perusteisiin sekä etsiä sanoja suomi-japani- 
suomi -sanakirjasta (http://www.kanjikaveri.net/sanakirja/sanakirja.php). Sivuston yhteydessä 
toimii myös aktiivinen keskustelufoorumi (http://www.kanjikaveri.net/foorumi/index.php). 

■ Kanji Land (http://japanese.about.com/library/blkodarchives.htm) - Kanjisivusto (englanniksi) 

■ Hanami Web (http://www.hanamiweb.com/cgi-bin/yabb2/), englanninkielinen Japani-aiheinen 
sivusto ja keskustelualue, jossa voi myös harjoitella japaninkielistä keskustelua japanilaisten 
kanssa (englanniksi) 

■ Kana-merkkien harjoitusmoniste (PDF) (http://brng.jp/50renshuu.pdf) 

■ Tae Kimin japanin kielen kielioppiopas - erittäin kattava ja selkeä katsaus japanin kielioppiin (ht 
tp://www.guidetojapanese.org/finnish/index.html) 








Japanilaiset kielet 


japani | okinawa 

